**Scenarij provedbe radionice**

**Naziv radionice:** Kako izraditi e-portfolio?

**Trajanje radionice**: 3 sata i 10 minuta

**Cilj radionice:** Cilj ove radionice je osvijestiti odgojno-obrazovne radnike o važnosti organiziranja digitalnih materijala te brigu o njihovoj sigurnosti u sklopu različitih sustava za izradu e-portfolija.

**Opis radionice:** Radionica će pojasniti svrhovitost e-portfolija, te njegove prednosti pri dijeljenju osobnih sadržaja s drugima. Upoznat ćete alate prikladne za izradu e-portfolija te promisliti koji alat bi bio najprikladniji u različitim situacijama specifičnim za nastavnički posao.

**Ishodi učenja**

Polaznici će nakon radionice moći:

* osmisliti organizacijsku strukturu e-portfolija i u njemu provesti organizaciju podataka, informacija i digitalnih sadržaja (početna razina digitalnih kompetencija iz područja Digitalni izvori i materijali)
* dijeliti podatke, informacije i digitalne sadržaje u virtualnim okruženjima s drugima (srednja razina digitalnih kompetencija iz područja Digitalni izvori i materijali)
* kombinirati digitalne tehnologije za dijeljenje podataka, informacija i digitalnog sadržaja s drugima (srednja razina digitalnih kompetencija iz područja Digitalni izvori i materijali)

**Ciljana skupina polaznika:** odgojno-obrazovni radnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
| **190 minuta (110+80)** | | | | |
| 5 min. | Uvod | Predavač daje polaznicima potpisnu listu.  Predavač opisuje sadržaj radionice. | Ispunjena potpisna lista | Potpisna lista |
| 10 min. | 1. e-Portfolio  1.1. Svrha i vrste e-portfolija | **Metoda usmenog izlaganja, frontalni rad:** predavač upoznaje polaznike s pojmom portfolija ičemu on služi, vrstama portfolija, alatima za izradu digitalnih portfolija.  Tijekom izlaganja, **predavač pitanjima (metodom razgovora) potiče** polaznike da navedu neke alate u kojima je moguće izraditi pregledan e-portfolio (razni alati za izradu web stranica, strukturiran sustav mapa i podmapa u oblaku, specijalizirani sustavi za izradu e-portfolija). | Polaznici se uključuju s iznošenjem svojih iskustava. | Prezentacija |
| 15 min. | 1.2. Alati za izradu e-portfolija:  Wordpress  Google sites  Merlin  Ostali sustavi prikladni za izradu e-portfolija | **Metoda usmenog izlaganja i demonstracije:** predavač pušta prvi video video, a zatim primjere primjene e-portfolija u nastavničkom kontekstu; pokazuje različite digitalne alate i na primjerima demonstrira njihovu primjenu u osobne i profesionalne svrhe (prikupljanje dokaza o profesionalnom napretku; prikupljanje materijala za nastavu; prikupljanje učeničkih radova…)  **Metoda demonstracije i usmenog izlaganja:** predavač demonstrira primjere portfolija, te sličnosti i razlike između izrade portfolija u alatima Wordpress, Google sites, Merlin, a kao usporedni primjer pokazuje i OneNote, te primjer portfolija na mrežnim stranicama škole (s naglaskom na mogućnosti strukturne organizacije) | Polaznici postavljaju pitanja i komentiraju svrhovitost pojedinih vrsta portfolija u svom osobnom kontekstu. | Video s iskustvima nastavnika prilikom izrade e-portfolija svog osobnog napretka.  Primjeri nekoliko nastavničkih portfolija raznih namjena (OneNote, Google sites, mrežne stranice škole, Wordpress, Merlin) |
| 15 min. | 1.3. Organizacija e-portfolija | **Metoda praktičnog rada, grupni rad, vježba**: polaznici u manjim grupama diskutiraju i zapisuju koji alat bi prema njihovom mišljenju bio pogodniji za koju namjenu   * portfolio profesionalnog razvoja * portfolio nastavnih materijala * portfolio izvannastavnih projekata * portfolio učeničkih radova   Nakon toga, skiciraju shemu jedne od mogućih organizacijskih struktura portfolija za pohranu nastavnih materijala.  Kratko prezentiraju ostalim grupama svoju ideju. | Na papirima grupa ispisani prijedlozi alata za e-portfolija različitih namjena.  Na papirima grupa raspisan jedan prijedlog strukture e-portfolija za organizaciju podataka. | Papiri i flomasteri za svaku grupu od nekoliko polaznika. |
| 55 min. | 2. Izrada e-portfolija u Wordpressu | **Metoda demonstracije, samostalni rad**: predavač kratko prezentira svaki pojedini korak, a polaznici nakon toga samostalno izrađuju **e-portfolio s nastavnim materijalima**:   * početni koraci pri izradi stranice (prijava, praćenje automatiziranog vodstva kroz uređivanje izbornika, naslovne stranice, odabir teme, objave stranice) * pregled i modifikacija postojećih stranica, dodavanje nove stranice * dodavanje sadržaja na stranicu * objava stranice   Predavač pomaže polaznicima s rješavanjem poteškoća i u tijeku rada uočava i ističe moguće probleme ili nedoumice pri radu. | Izrađen korisnički račun, izrađeni dijelovi e-portfolija prema uputama predavača. | Prezentacija + primjer gotovog e-portfolija u alatu Wordpress |
| 10 min. | PAUZA | | | |
| 10 min. | Prezentacija nekoliko radova | **Metoda usmenog izlaganja, frontalni rad**: nekoliko polaznika predstavlja svoje radove ostalima s naglaskom na strukturu stranice i organizaciju sadržaja na stranicama.  Predavač pušta drugi video. | Izrađena početna struktura e-portfolija u Wordpressu i u njemu objavili nekoliko svojih nastavnih sadržaja | Poveznice na radove polaznika  Video sa sadržajem o izradi e-portfolija u Google Sites alatu |
| 55 min. | 3. Izrada e- portfolija u Merlin eportfoliju | **Metoda demonstracije, samostalni rad**: predavač demonstrira svaki pojedini korak, a polaznici nakon toga samostalno izrađuju **e-portfolio svog profesionalnog razvoja**:   * korisnički račun u sustavu Merlin eportfolio * strukturu osobnog portfolija * promišljaju o sastavnicama i sadržajima (životopis, potvrde s edukacija, značke, provedeni projekti s rezultatima…) | Izrađen korisnički račun, izrađeni dijelovi e-portfolija prema uputama predavača. | Prezentacija + primjer gotovog e-portfolija u sustavu Merlin eportfolio |
| 10 min. | Prezentacija radova | **Metoda usmenog izlaganja, frontalni rad:** nekoliko polaznika predstavlja svoje radove ostalima s naglaskom na strukturu stranice i organizaciju sadržaja na stranicama. | Izrađena početna struktura e-portfolija u Merlinu eportfoliju i u njemu objavili nekoliko dokaza o svom profesionalnom napretku. | Poveznice za radove polaznika |
| 5 min. | Kraj | **Evaluacijski upitnik**  Predavač provjerava jesu li se svi polaznici potpisali na potpisnu listu. | Ispunjeni evaluacijski upitnici od strane svih sudionika radionice. | Evaluacijski upitnik u digitalnom obliku s kratkom i lako dostupnom poveznicom. |

Scenarij videomamca (opis sadržaja videomamca): video prikazuje muškarca kako se priprema za predaju dokumentacije za postupak pokretanja napredovanja u zvanje mentora. Pretražuje brojne sustave u kojima je evidentiran njegov profesionalni put ali teško mu je prikupiti dokaze o svemu što je postigao. Pojednostavljeni prikaz e-portfolija pojavljuje se kao rješenje za njegove probleme – sistematizacija postignuća po godinama, nakon čega jednim klikom šalje dokumentaciju.